da id en en en sv en sv en da da da en da da da da da en
Udskiftning af gavl på maskinhal
Gavlen på vores maskinhal - som faktisk blot er en gammel minkhal - var efterhånden ved at være i så dårlig forfatning af der måtte gøres noget. Den har naturligvis ikke fået det bedre af at jeg har skåret et par store huller i den for at traktoren, vogne og rendegraver kunne komme ind i tørvejr.
Det hele er bygget på af trykimprægnerede reglar, lægter og hegnsbrædder, så det har ikke kostet mere end et par tusinde kroner - og det vil forlænge livet af hallen nogle år indtil den engang skal tages ned.
Første opgave var at tage den gamle beklædning af, hvilket gik ret hurtigt da det meste var temmelig mørt og råddent. For ikke at fjerne hele bæreevnen startede jeg i den en side og fik sat nye stolper op efterhånden som jeg tog de gamle ned. En donkraft blev brugt til at hæve taget de steder hvor det hang for meget, så det igen fik en pæn hældning.
I løbet af et par dage var stolperne i gavlen skiftet og klar til at der kunne sættes ny beklædning op. Der skulle dog lige et nyt spær henover åbningen hvor rendegraveren holder, da det gamle ikke kunne klare den store åbning. Beklædningen blev lavet som brædt-på-brædt.
© Copyright Bo Roost Site Template by Colorlib